open-index/open-wikipedia-markdown huggingface dataset:
Den franske og indianske krig

**Den franske og indianske krig** er navnet på den nordamerikanske krigsskueplassen knyttet til den europeiske syvårskrigen. Det var en niårig konflikt (1754–1763) mellom Storbritannia, med sine kolonier og allierte blant indianerne (primært irokeserføderasjonen), mot Frankrike, samt dets kolonier og dets allierte blant indianerne (primært algonkinerne og huronene). 

Den franske og indianske krig var den fjerde kolonikrigen mellom Frankrike og Storbritannia, men i motsetning til tidligere kriger startet denne på amerikansk grunn og spredte seg til Europa, hvor krigshandlingene fant sted i årene 1756–1763, kjent som syvårskrigen. Krigen resulterte i britisk erobring av Ny-Frankrike øst for Mississippielven, samt Spansk Florida. For å kompensere sin allierte for tapet av Florida, overdro Frankrike Fransk Louisiana vest for Mississippi til Spania. Frankrikes kolonier i Nord-Amerika ble etter dette redusert til de små øyene Saint Pierre og Miquelon.

## Slag og ekspedisjoner
;USA

* Pennsylvania
** Slaget ved Jumonville Glen (28. mai 1754)
** Slaget ved Fort Necessity, også kjent som slaget ved Great Meadows (3. juli 1754)
** Braddock-ekspedisjonen (slaget ved Monongahela, slaget ved villmarken) (9. juli 1755)
** Slaget ved Sideling Hill (4. april 1756)
** Kittanning-ekspedisjonen (klimaks 8. september 1756)
** Slaget ved Fort Duquesne (14. september 1758)
** Slaget ved Fort Ligonier (12. oktober 1758)
** Forbes-ekspedisjonen (klimaks 25. november 1758)

* New York
** Slaget ved Lake George (8. september 1755)
** Slaget ved Fort Oswego (10.-14. august 1756)
** Slaget ved Fort Bull (27. mars 1756)
** Slaget ved Snowshoes i 1757 (21. januar 1757)
** Slaget ved Sabbath Day Point (26. juli 1757)
** Slaget ved Fort William Henry (9. august 1757)
** Åtaket på German Flatts i 1757 (12. november 1757)
** Slaget ved Snowshoes (23. mars 1758)
** Slaget ved Carillon (8. juli 1758) 
** Slaget ved La Belle-Famille (24. juli 1759)
** Slaget ved Fort Niagara (6.-26. juli 1759)
** Slaget ved Ticonderoga i 1759 (26. juli 1759)
** Slaget ved Thousand Islands, (16.-25. august 1760)

* Vest-Virginia
** Slaget ved Great Cacapon (28. april 1756)

;Canada
* New Brunswick
** Slaget ved Fort Beauséjour (16. juni 1755)

* Nova Scotia
** Beleiringen av Louisbourg (8. juni-26. juli 1758)

* Ontario
** Slaget ved Fort Frontenac (25. august 1758)
** Slaget ved the Thousand Islands, (16.-25. august 1760)

* Quebec
** Slaget ved Beauport (31. juli 1759)
** Slaget ved Abrahamslettene (13. september 1759)
** Slaget ved Sainte-Foy (28. april 1760)
** Slaget ved Restigouche, (3–8. juli 1760) 

* Newfoundland
** Slaget ved Signal Hill  (15. september 1762)

## Referanser


## Eksterne lenker
*
Guri

**Guri** er et norsk kvinnenavn dannet som en kortform av *[[Gudfrid]]*, som har opprinnelse i de norrøne ordene *guð* eller *goð*, «guder», og *fríðr*, «vakker». Den norrøne formen av navnet var *Guðríðr*. *Guri* har fra 1989 hatt norsk navnedag 6. mai.

**Guri** er også et hebraisk mannsnavn.

## Utbredelse
De norrøne formene *Guðfríðr* og *Gyríðr* er blant de ti vanligste kvinnenavnene kjent fra runeinnskripsjoner i Norden, Storbritannia og Irland, så navnet var antakelig svært utbredt i vikingtiden. Formene *Gudrid* og *Gyrid* var vanlige i Norge i middelalderen. Over 90 forskjellige kvinner med disse navnene er nevnt i Regesta Norvegica. 
*Gyridt* og *Gyriid* var vanlige kvinnenavn i Norge på 1500-tallet. Det er 6 personer med navnet nevnt i Norske Lensrekneskapsbøker 1548-1567.
Formen *Guri* er kjent brukt fra 1300-tallet og var et populært navn på jentebarn i Norge på 1600- og 1700-tallet og begynnelsen av 1800-tallet.

|}

Mannsnavnet *Guri* er noe brukt i Israel.

|}

## Kjente personer med navnet
Personene i listen er ordnet kronologisk etter fødselsår.

*Guri Vesaas (f 1939), norsk forlagsredaktør
*Guri Hjeltnes (f 1953), norsk historiker og journalist
*Guri Schanke (f 1961), norsk skuespiller, sanger og danser
* Guri Solberg (f 1976), norsk programleder i TV 2
*Guri Norstrøm (f 1980), norsk utenrikskorrespondent for NRK
*Guri Melby (f 1981), norsk politiker og statsråd

## Annen bruk av navnet
* «guri malla», en omskrivning av «Gud og Maria».
* *Guri* er et vanlig navn på kyr i Norge.

## Referanser


## Eksterne lenker
*
Bethnal Green undergrunnsstasjon

**Bethnal Green undergrunnsstasjon** er en stasjon i Londons undergrunnsbane. Stasjonen ble åpnet den 4. desember 1946 som en del av forlengelsen av Central-linjen. Før åpning ble den brukt som tilfluktsrom under annen verdenskrig, og 3. mars 1943 omkom 173 mennesker som forsøkte å ta seg ned til tilfluktsrommet under et luftangrep.

|}

## Eksterne lenker
* Bethnal Green Underground Station  Transport for London (Engelsk)
* Alf Morris, overlevende etter katastrofen i mars 1943
Marg Moll

**Marg Moll** (født 2. august 1884 i Mülhausen/Elsass som Margarete Haeffner, død 15. mars 1977 i München) var en tysk kvinnelig billedhugger, maler og forfatter. Stilen hennes beveget seg fra naturtro til etterhvert svært abstrakt.

## Liv og verk
Hun begynte sin utdanning ved *Städelschen Institut* i Frankfurt am Main, og fattet umiddelbart interesse for skulptur. Hun fikk undervisning av maleren Oskar Moll, fra 1905 av, og de ble gift i 1906. De dro sammen til Berlin, og arbeidet en tid i atelieret til Lovis Corinth, mens Marg fikk anatomitimer ved *Levin-Funke-Schule*.

Paret dro til Paris i 1907. Der ble de involvert i Henri Matisses oppstart av eget akademi. Marg Moll skrev senere en levende skildring fra denne tiden. Hun arbeidet selv mest med form og skulpturmessig framstilling av denne.

Oskar Moll fikk stilling ved akademiet i Breslau (nå:Wroclaw) etter første verdenskrig. Paret slo seg derfor ned der. Akademiet ble lagt ned i 1932, og paret flyttet til Düsseldorf og senere til Berlin: Der flyttet de inn i et hus, tegnet av en arkitektvenn, Hans Scharoun, som ble beskrevet som «inntrykksgivende», siden det inneholdt mange av både parets egne, og mange andre kunstneres verker. Huset ble forøvrig ødelagt i et bombeangrep i 1943.

Parets arbeider vekket det nazistiske regimets mishag, og de ble entarteterklært i 1937. I alt 8 av hennes verk (grafikk og skulptur) ble beslaglagt.

## Stil
Marg Moll beskrives som «mangfoldig i valg av stilarter» (Ahlenkatalogen). Hun bearbeidet først inntrykk fra sine samtidige, som Alexander Archipenko, Constantin Brancusi og Ossip Zadkinesom hun ble kjent med under første Parisopphold. Senere (1928) hadde hun et nytt opphold i Paris som Fernand Légers elev. Hun stilte også ut sammen med Robert Delaunay og Albert Gleizes.

Stilen hennes etter den tid ble mere og mere abstrakt. Dette fortsatte etter den andre verdenskrig – og ektefellens død i 1947. Hun var i Wales i 1947 til 1950, og møtte blant andre Henry Moore. Tilbake i Düsseldorf begynte hun en virksomhet med foredrag rundt om i verden. Verkene hennes var blitt nesten fri for detaljer i bronse og ekspressive treskulpturer.

Da hun døde, ble hun gravlagt i en æresgrav i Berlin på *Friedhof Zehlendorf*.

## Æresbevisninger

* 1969 Verleihung des Großen Bundesverdienstordens
* 1970 Preismedaille auf der XVI. Kunstausstellung Köln 
## Referanser


## Egen litteratur (på tysk)

* Moll, Margarethe, *Erinnerungen an Matisse*, i: Neue Deutsche Hefte, Heft 23, Gütersloh 1956, S. 853 f. 
* Gjenopptrykt til utstillingskatalogen: *«Matisse und seine deutschen Schüler»,* Pfalzgalerie Kaiserslautern/Ostdeutsche Galerie Regensburg 1988, S. 41 ff.

## Skriftlig omtale

* Tredelt utstillingskatalog: "Die große Inspiration". Deutsche Künstler in der Académie Matisse, Teil III, Kunst-Museum Ahlen 2004 (omhandler de tyske Matisse-elevene)
* Jain, Gora, "Marg Moll – 'Konturen' des bildhauerischen Werks", i utstillingskatalogen "Die große Inspiration, Teil I, Kunst-Museum Ahlen 1997, S. 107-122

## Eksterne lenker
* 
* www.oskar-u-marg-moll.de Homepage von Marg und Oskar Moll
Den franske reformerte kirke

**Den franske reformerte kirke**, fransk L’Eglise Réformée de France, ÉRF, er en fransk reformert kirke. Den franske reformerte kirke ble opprinnelig inspirert av Jean Calvin og sprang ut av reformasjonen, dens første kirkemøte fant sted i 1559. I dag har kirken om lag 350&nbsp;000 medlemmer.

## Eksterne lenker
* Den franske reformerte kirkes nettside
Holland Park undergrunnsstasjon

**Holland Park undergrunnstasjon** er en stasjon i Londons undergrunnsbane. Den betjener Central-linjen, og ligger rett nord for parken Holland Park. 

|}
## Eksterne lenker
* Holland Park Underground Station Transport for London (Engelsk)
Johan Henningsen

**Johan Emil Hans Henningsen** (født 1876, død 1952) var en grønlandsk politiker.

Han var medlem av Forstandeskapene som Danmark opprettet på Grønland fra 1860, og ble senere et markant medlem Grønlands Landsråd da disse ble opprettet i 1908. 

Han var gift med Johanne Marie Gjertrud Fleichser (1880–1959), og sammen fikk de datteren Elisabeth Johansen, som også ble politiker, og ble den eneste kvinnen som ble stemt inn på Grønlands Landsråd.

## Referanser
Regnskogfondet

**Regnskogfondet** (*Rainforest Foundation Norway*) er en norsk ikke-statlig miljøorganisasjon, hvis formål er å bidra til bevaring av regnskogen og å sikre urfolks rettigheter. Organisasjonen ble stiftet i 1989 og er den norske delen av det internasjonale regnskogsnettverket Rainforest Foundation International, med søsterorganisasjoner i Storbritannia og USA.

Regnskogfondet ble i 1996 en selvstendig stiftelse, og har i dag medlemsorganisasjoner som Naturvernforbundet, Miljøagentene, Natur og Ungdom, Framtiden i våre hender og Utviklingsfondet. 

## Virksomhet
Organisasjonen arbeider på flere nivå, fra lokale grasrotprosjekter til forbedring av nasjonalt og internasjonalt lovverk.

Fondet har så langt mottatt rundt 40 milliarder kroner, hovedsakelig fra den norske stat.

I dag støtter Regnskogfondet prosjekter i følgende land: Brasil, Peru, Colombia, Den demokratiske republikken Kongo, Myanmar, Indonesia og Papua Ny-Guinea. Regnskogfondets prosjekter utvikles i nært samarbeid med frivillige organisasjoner i de landene de arbeider i, bygger på lokal kompetanse og drives av de lokale partnerorganisasjonene. Samarbeidspartnerne er for det meste urfolksorganisasjoner, miljø- og menneskerettighetsorganisasjoner. I tillegg drives omfattende informasjons- og kampanjevirksomhet i Norge og internasjonalt.

Generalsekretær fra 1. april 2021 er Tørris Jæger. Han overtar etter Øyvind Eggen, som i 2018 overtok etter daglig leder Lars Løvold. Løvold ledet organisasjonen fra begynnelsen, unntatt perioden fra 1. januar 2013 til 1. januar 2015 hvor Dag Hareide var leder. Hovedkontoret ligger i Oslo.

## Regnskogfondets formålsparagraf
* Støtte programmer og prosjekter i samarbeid med lokale organisasjoner og urfolk i regnskogen.
* Arbeide for nødvendige endringer i politikk og praksis fra myndigheter (i land med og uten regnskog), internasjonale organer og private selskaper.
* Mobilisere og styrke det folkelige engasjementet omkring disse spørsmålene både nasjonalt og internasjonalt.

## Organisasjon
Regnskogfondet har en stab i Norge på 84 ansatte per januar 2021. I 2018 fikk Regnskogfondet sitt første landkontor i Kinshasa i Den demokratiske republikken Kongo.

Regnskogfondet mottar støtte fra NORAD, Utenriksdepartementet, Miljøverndepartementet, Operasjon Dagsverk, forskjellige internasjonale fond, private givere og næringslivet. Organisasjonen er medlem av Innsamlingskontrollen. Private givere kan være såkalte «Regnskogvoktere» som gir et månedlig beløp i støtte. Regnskogfondet fikk NRKs TV-aksjon for 2015.

## Referanser


## Eksterne lenker
* Regnskogfondets nettside
Michał Żewłakow

**Michał Żewłakow** (født 22. april 1976) er en polsk midtstopper som spiller for Legia Warszawa (old boys). Han er en konstant fare når han spiller fremover på banen og med sine kraftige frispark.

Żewłakow spilte 8 år for KP Polonia Warszawa og ble senere solgt til belgiske KSK Beveren i oktober 1998. Han ble senere tilbudt konrakt hos Excelsior Mouscron der tvillinbroren hans Marcin spilte, overgangssummen var på 485&nbsp;000 euro. Żewłakow forandret fort spillestil og ble etter hvert en sentral spiller for den klubben som vant den belgiske cupen 2002. Etter at han kom til Anderlecht, debuterte han i UEFA Champions League, og hjalp den belgiske klubben til tittelen samme år. De neste sesongene mistet han plassen på laget, og Olympiakos hentet ham tilbake på fri overgang like etter fotball-VM i Tyskland. 

Michał Żewłakow har en tvillingbror, *Marcin*, som spiller for K.A.A. Gent som spiss. Żewłakow-brødrene var de første brødrene som hadde spilt sammen for det polske landslaget da de ble tatt ut til kampen mot  i februar 2000.

## Referanser


## Eksterne lenker
* 
* Michał Żewłakow (90minut.pl)
Peter Rochegune Munch

**Peter Rochegune Munch** (i Danmark ofte kalt P. Munch, født 25. juli 1870 i Redsted på Mors, død 12. januar 1948 i København) var en dansk historiker og politiker.

Han var medstifter og ledende medlem av Radikale Venstre, og representerte partiet i Folketinget fra 1909 til 1945.

Munch var innenriksminister i Regjeringen Zahle I fra 28. oktober 1909 til 5. juli 1910, forsvarsminister i Regjeringen Zahle II fra 21. juni 1913 til 29. mars 1920 og utenriksminister i regjeringene Stauning II, Stauning III, Stauning IV, Stauning V fra 30. april 1929 til 8. juli 1940.

Som Danmarks utenriksminister mellom 1929 og 1940 påvirket han sterkt dansk utenrikspolitikk, også etter sin tid som minister. Hans rolle gjennom årene som ledet fram til den tyske okkupasjonen av Danmark under andre verdenskrig er fortsatt omdiskutert.

## Referanser
Katherine Paterson

**Katherine Paterson** (født 31. oktober 1932 i Jiangsu, Kina) er en amerikansk barnebokforfatter. *[[Broen til Terabithia]]* (1977) er en av de mest kjente bøkene hennes, den har blitt filmet to ganger, senest i 2007: *[[Broen til Terabithia (film)]]*.

Hennes foreldre var amerikanske misjonærer i Kina, og hennes første språk var kinesisk. Hun bodde i Kina 1932-37 og 1938-40, og i Japan 1957-61. Hun giftet seg i 1962 med en prest og fikk fire barn på kort tid; to av dem var adoptert. 

Hennes første bok var *The Sign of the Chrysanthemum* (1973), basert på hennes inntrykk og erfaringer fra Japan. Historien utspiller seg på 1100-tallet, og er en dannelsesroman om en ung gutt på leting etter sin far. *The Master Puppeteer* er en historie om fattigdom og forbrytelser i 1700-tallets Japan. *The Great Gilly Hopkins* handler om den evnerike Gilly som flytter fra fosterhjem til fosterhjem, fremdeles med håp om at moren skal hente henne en dag. *Jacob Have I Loved* handler om søskenrivalisering.

Hun er pr 2010 visepresident i organisasjonen *National Children's Book and Literacy Alliance*. 

På norsk finnes bøkene *Broen til Terabithia* (også utgitt med tittelen *Alene på den andre siden*), *Gilly Hopkins*, *Caroline og jeg*, *Lyddie* og *Juksemaker*.

## Priser
*  – *[[Litteraturprisen til minne om Astrid Lindgren]]* 
*  – *[[H.C. Andersen-prisen]]* 
*  – *[[Newbery-medaljen]]* for *Jacob Have I Loved* (*Caroline og jeg*)
*  – *[[National Book Award]]* for *The Great Gilly Hopkins*  
*  – *[[Newbery-medaljen]]* for *[[Broen til Terabithia]]*
*  – *[[National Book Award]]* for *The Master Puppeteer* 
 
## Referanser


## Eksterne lenker
* 
* 
*  NCBLA Katherine Paterson biografi
Nikoline

**Nikoline** og **Nicoline** er opprinnelig danske varianter av kvinnenavnet *[[Nicole]]* som er en feminin form av mannsnavnet *[[Nicolas]]*. Navnene brukes mest i Norden.

Lignende kvinnenavn: Nicole, Oline, Line, Ine.

Lignende mannsnavn: Nikolai, Nicolai, Nicolas, Nikolas, Nico, Nicky.

## Utbredelse

|}

Nikoline var et populært navn på norske jentebarn på midten av 1800-tallet.

## Kjente personer med navnet
Personene i listen er ordnet kronologisk etter fødselsår.
* Nicoline Frølich, norsk utdanningsforsker

## Referanser


## Eksterne lenker
*
Prosesjonsspinnere

* *[[Aglaosoma]]*
* *[[Axiocleta]]* 
* *[[Cynosarga]]*
* *[[Epicoma]]* 
* *[[Mesodrepta]]*
* *[[Ochrogaster]]*
* *[[Tanystola]]*
* *[[Thaumetopoea]]*
* *[[Trichioceras]]*

**Prosesjonsspinnere** (**Thaumetopoeinae**) er en gruppe (underfamilie) av sommerfugler som tilhører familien tannspinnere (Notodontidae). Av de rundt 100 kjente artene fordelt på en god del slekter forekommer seks arter i slekten *[[Thaumetopoea]]* i Europa, de fleste av de resterende lever i Australia. Prosesjonsspinnernes hårete larver lever selskapelig i teltlignende silkespinn på busker og trær. De har store mengder neslehår som lett brekker av og kan forårsake betydelige hud- og øyeskader for den som kommer i kontakt med dem.

Larvene er også kjent for at de kan forflytte seg i lange "prosesjoner", der larvene går tett i tett på én rekke.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien tannspinnere, Notodontidae
************* Underfamilien prosesjonsspinnere, Thaumetopoeinae – 100 arter i den Gamle Verden. Brungrå, svært hårete, hårete larver lever i store ansamlinger. Ikke i Norge.
************** Slekten *[[Thaumetopoea]]* Hübner, 1820 – 10 – 11 arter. I Europa:
*************** eikeprosesjonsspinner, *[[Thaumetopoea processionea]]* (Linnaeus, 1758) – på eik
*************** furuprosesjonsspinner, *[[Thaumetopoea pinivora]]* (Treitschke, 1834) – på furu
*************** *[[Thaumetopoea pityocampa]]* (Denis & Schiffermüller, 1775) – på pinje, Sør- og Mellom-Europa
*************** *[[Thaumetopoea herculeana]]* Rambur, 1840
*************** *[[Thaumetopoea solitaria]]* (Freyer, 1838) – på pistasjtre og sypress
*************** *[[Thaumetopoea wilkinsoni]]* Tams, 1924
************** Slekten *[[Cynosarga]]* Walker, 1865 – Australia
************** Slekten *[[Ochrogaster]]* Herrich-Schäffer, 1855 – Australia
************** Slekten *[[Aglaosoma]]* Scott, 1864 – Australia
************** Slekten *[[Tanystola]]* Turner, 1922 – Australia
************** Slekten *[[Mesodrepta]]* Turner, 1924 -Asutralia
************** Slekten *[[Epicoma]]* Hübner, 1819 – Australia, den artsrikeste slekten
************** Slekten *[[Trichioceras]]* Stephns, 1865 – Australia
************** Slekten *[[Axiocleta]]* Turner, 1911 – Australia

## Kilder
* Bildegalleri over australske arter: https://web.archive.org/web/20071224202313/http://www.ento.csiro.au/gallery/moths/Thaumetopoeinae
* Hydén, N., Jilg, K. & Östman, T. 2006. Nationalnyckeln till Sveriges flora och fauna. *Fjärilar: Ädelspinnare-tofsspinnare. Lepidoptera: Lasiocampidae-Lymantriidae.* ArtDatabanken, SLU, Uppsala. ISBN 91-88506-59-2
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/t/thaumetopoea_processionea.html

## Eksterne lenker
*
Chantal Bournissen

**Chantal Bournissen** (født 6. april 1967 i Arolla) er en sveitsisk tidligere alpinist.

Hun oppnådde sin største suksess under VM 1991 i Saalbach-Hinterglemm, der hun ble verdensmester i kombinasjonsøvelsen. Det samme året vant hun også verdenscupen i utfor. Hun vant totalt sju renn i verdenscupen, seks i utfor og et Super-G-renn. Hun la opp som alpinist våren 1995.

## Verdenscupseire

## Referanser


## Eksterne lenker
*
Presidium

**Presidium** (latin: *praesidium*, avledet fra *praes*, «beskyttelse» eller «forsvar», bokstavelig «de som er foran») er ledelsen, de eller den som fører presidiet, eksempelvis presidiet i Nordisk råd er presidentskapet eller ledelsen av det samme. 

Begrepet har sin opprinnelse i tiden 1815–1825. I Tyskland er historisk sett presidiet av den nasjonale lovgivende forsamling (Bundestag, Reichstag) ansvarlig for den rutinemessige administrasjon. Det nåværende presidium består av presidenten og visepresidenten i Bundestag.

I de østeuropeiske kommuniststatene på 1900-tallet var russiske *prezidium* det faste lederskapet som det øverste sovjet i Sovjetunionen. Sovjet er et russisk ord som betyr «råd» eller «forsamling». Presidium av det øverste sovjet i Sovjetunionen eksisterte fra 1936 da det øverste sovjet erstattet sovjetkongressen med sentralkomiteen.

I skandinaviske studentorganisasjoner er ordet *presidium* benyttet som et paraplyord som omfavner alle formenn/kvinner i organisasjonens administrasjon.

## Referanser
Fylkesvei 6522

**Fylkesvei 6522 (Fv6522)** går mellom Vika og Risan i Oppdal kommune.

Før Trøndelag fylke ble opprettet 1. januar 2018 hadde veien betegnelsen fylkesvei 520 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
* 
*
Alan Sorrenti

**Alan Sorrenti** (født 9. desember 1950) er en italiensk sanger og komponist. Hans mor var walisisk, og han bodde derfor i Aberystwyth i Wales i store deler av barndommen.

## Biografi

Sorrentis karriere begynte tidlig i 1970-årene. Han ga ut sitt første album, *Aria* i 1972, etterfulgt av *Come un vecchio incensiere all'alba di un villaggio deserto* (1973). Begge albumene besto hovedsakelig av progressiv rock og eksperimentelle spor.

I 1976 skiftet Alan Sorrenti sjanger og ga ut spor som lå nærmere discosjangeren. Alan Sorrenti ga ut sitt siste album i 1992.

Sorrenti representerte Italia i Eurovision Song Contest 1980, med sangen «Non so che darei». Han kom på sjetteplass.

I 2006 deltok han på festivalen ''O' Scià'' på øya Lampedusa.

Alan Sorrentis yngre søster, Jenny Sorrenti, er også plateartist. Hun har utgitt mange album med sitt folkrockband, Saint Just.

## Referanser


## Kilder
* Artisten ALAN SORRENTI

## Eksterne lenker
* 
* 
* 
*
Harald Stakkestad

**Harald Stakkestad** (født 19. desember 1949) er en norsk lokalpolitiker fra Høyre. Han var ordfører i Tysvær kommune i Rogaland fra 2007 til 2015.

Stakkestad ble første gang innvalgt i kommunestyret i 1991. I sine to første perioder var han medlem av kulturstyret. Fra 1999-2003 var han medlem av formannskapet og i perioden 2003-2007 var han leder av helse- og omsorgsutvalget i kommunen.
Exmoorponni

**Exmoorponnien** er en hesterase, den eldste av de britiske hei- og fjellrasene, og det er sannsynligvis en av verdens eldste raser. Gamle historier sier at Exmoorponnien har en unik kjeve med syv jeksler, noe som ingen andre raser har. Dette er ikke sant. 

Rasen kommer fra Exmoor i sørvest England. Exmoorponniene er sterke nok til å bære en voksen mann. Selv om de er selvstendige av natur, er de fine rideponnier for barn, og de gjør det bra i sprang. De er hardføre, robuste og sunne.

## Fakta

### Utseende
Exmoorene har korte ører og bred panne. Øynene er utstående med tunge øyelokk. Halsen er kort og tykk, brystkassen dyp og ryggen bred. Exmooren har korte, sterke bein. Pelsen er tykk og vanntett om vinteren, kort og blank om sommeren. Halen er tykk og vifteformet øverst.

#### Høyde
Hopper blir opptil 126 cm, hingster og vallaker 129 cm.

#### Farge
Fargen er meget typisk og varierer fra gråbrun til rødbrun eller brun, med sort man og hale. Rundt øyne og mule, på innsiden av lårene og under magen, er fargen gulaktig. 

### Temperament og karakter
Exmoorponniene er intelligente, hardføre og utholdende. De ble tidligere brukt som pakkdyr og til sauesanking, men er i dag populære tur-, utstillings- og kjørehester. De er også perfekte ridedyr for barn og funksjonshemmede hvis de får god og tålmodig behandling.
Enrico Pieranunzi

**Enrico Pieranunzi** (født 5. desember 1949 i Roma) er en italiensk jazzpianist. Han begynte å spille piano da han var 5 år. Han har spilt med Chet Baker, Lee Konitz, Charlie Haden, Paul Motian, og Chris Potter for å nevne noen.

## Diskografi
* 2008 As never before. CamJazz. Med: Marc Johnson, Joey Baron og Kenny Wheeler.
* 2006 Ballads. CamJazz. Med: Marc Johnson og Joey Baron.
* 2005 Fellinijazz. CamJazz. Med: Kenny Wheeler, Chris Potter, Charlie Haden og Paul Motian.
* 2005 Duologues. CamJazz. Med: Jim Hall.
* 2004 Doorways. CamJazz. Med: Paul Motian og Chris Potter.
* 2003 Current conditions. CamJazz. Med: Marc Johnson og Joey Baron.

## Referanser


## Eksterne lenker
* 
* Enrico Pieranunzi på Myspace.com
Olav Hafstad

**Olav Hafstad** (født 7. august 1950) er en norsk lokalpolitiker fra Arbeiderpartiet. Han var ordfører i Lund kommune i Rogaland i periodene 2007–2011 og 2015–2019. 

Hafstad var rektor på Lund ungdomsskole før han ble ordfører.

## Referanser
Shakespeare in Love

***Shakespeare in Love*** er en britisk-amerikansk Oscar-belønnet film fra 1998 i regi av John Madden. Filmen hadde norsk premiere 12. mars 1999. Filmmanuset er en oppdiktet historie om William Shakespeare, med referanser til flere av hans skuespill, i særlig grad *[[Romeo og Julie]]*, som urfremføres i filmen, og *[[Helligtrekongersaften (skuespill)|Helligtrekongersaften]]:* dronningen bestiller et stykke som skal framføres på en fest på slottet på Helligtrekongersaften 6. januar, og Shakespeares romantiske objekt, *Viola De Lesseps*, er en kvinne utkledd som mann. Shakespeare sier mot slutten av filmen at hun har inspirert ham til å skrive nettopp *Helligtrekongersaften*.

Det amerikanske filminstituttet (AFI) har kåret filmen til tidenes 50. beste kjærlighetsfilm fra USA.

## Medvirkende
*Joseph Fiennes: William Shakespeare
*Gwyneth Paltrow: Viola De Lesseps
*Geoffrey Rush: Philip Henslowe
*Tom Wilkinson: Hugh Fennyman
*Judi Dench: Dronning Elizabeth
*Colin Firth: Lord Wessex
*Martin Clunes: Richard Burbage
*Simon Callow: Tilney
*Imelda Staunton: Violas kammerpike
*Ben Affleck: Ned Alleyn

## Priser og nominasjoner

Filmen vant flere priser, blant annet sju Oscar-priser under den 71. Oscar-utdelingen:

*Oscar for beste film
*Gwyneth Paltrow vant beste kvinnelige hovedrolle
*Judi Dench vant beste kvinnelige birolle
*Martin Childs og Jill Quertier vant beste scenografi
*Sandy Powell vant beste kostymedesign
*Stephen Warbeck vant beste musikk for en musikal eller komedie
*Marc Norman og Tom Stoppard vant beste originalmanus

Den ble nominert i ytterligere seks kategorier. Dessuten vant filmen flere priser fra BAFTA og Golden Globe.

## Referanser


## Eksterne lenker
* 
*
Dag Sørensen

**Dag Sørensen** (født 21. april 1952) er en norsk lokalpolitiker fra Arbeiderpartiet. Han var ordfører i Sokndal kommune i Rogaland fra 2007 til 2011.

Sørensen er jurist av utdannelse og startet som advokat i 2005 etter å ha vært 28 år i SR-bank, sist i stillingen som banksjef.

Sørensen  tiltrådte som rådmann i Sokndal kommune i 2012.

## Referanser
Liste over ordførere i Bygland

**Liste over ordførere i Bygland** er en liste over ordførere i Bygland kommune.

## Referanser


## Kilder
*For ordførere frem til og med Nere Aakhus: ''Byglands soge'', Kristiansand, 1939 på bokhylla.no
Vitalij Vorotnikov

**Vitalij Ivanovitsj Vorotnikov** (russisk: Виталий Иванович Воротников, født 20. januar 1926 i Voronezj, død 20. februar 2012 i Moskva) var en sovjetisk politiker. Vorotnikov var medlem av Sentralkomitéen i Sovjetunionens kommunistiske parti. På slutten av 1970-årene ble han førstesekretær i kommunistpartiet i Krasnodar. I årene 1979&ndash;1982 var han sovjetisk ambassadør på Cuba.

I 1983 ble han utnevnt av Juri Andropov som statsminister i den Russiske SFSR, et embede han besatt frem til 1988.

I juni 1983 ble Vorotnikov kandidat til medlemskap i Politbyrået, der han var fullt medlem fra 26. desember 1983 til 14. juli 1990.

I årene 1988&ndash;1990 var han formann i Det øverste sovjets presidium i Den russiske SFSR, der han var en av Mikhail Gorbatsjovs støttespillere i gjennomføringen av glasnost og perestrojka. Han ble etterfulgt av Boris Jeltsin.

## Referanser
Tone Tvedt Nybø

**Tone Tvedt Nybø** (født 1957) er en norsk lokalpolitiker fra Kristelig Folkeparti. Hun var ordfører i Randaberg kommune i Rogaland fra 2007 til 2011.

Før hun ble heldtidspolitiker var hun lærer. Hun har også vært misjonær i Thailand i 11 år sammen med sin mann.

Tvedt Nybø var elev ved Stavanger Katedralskole.

## Referanser
Fran Leeper Buss

**Fran Leeper Buss** (1942–2022) var en amerikansk historiker, sosialarbeider og forfatter. 

Fra 1960-tallet arbeidet hun med å dokumentere kvinneliv. Hun startet *Women's Crisis and Information Center* i Fort Collins, Colorado i 1971 og underviste ved University of Wisconsin, Whitewater og ved University of Arizona.

Hun skrev bøkene *La Partera, Story of a Midwife* (1980), *Dignity: Lower Income Women Tell of Their Lives and Struggles* (1985), *Journey of the Sparrows* (1991) og *Forged under the Sun: The Life of Maria Elena Lucas* (1993).  

Ungdomsboken *Journey of the Sparrows*, som skildrer livene til latinamerikanere som migrerer ulovlig til USA, er oversatt til norsk som *Spurvenes reise*. Mona Lange ble tildelt Kultur- og kirkedepartementets oversetterpris for barne- og ungdomslitteratur for oversettelsen.

## Referanser


## Eksterne lenker
*
Katarina Kuick

**Katarina Kuick** (født 1962) er en svensk barnebokforfatter og oversetter. 

Hun er født i Vingåker i Södermanland, og vokste opp i Ånn og i Stockholm. Hun debuterte med billedboken *Inte mycket att hänga i julgran* i 1986, og har skrevet billedbøker, faktabøker, lettlestbøker og ungdomsromaner. Hun har oversatt flere bøker, og har jobbet spesielt tett med den engelske forfatteren Aidan Chambers.

På norsk finnes *Elin sterkast i verda* (1989) (*Elin starkast i världen*, 1988).

## Priser (utvalg)
* 2009 – Augustprisen i Barne- og ungdomsbok klassen for *Skriv om och om igen*.
## Referanser
Frykt, usikkerhet og tvil

**FUD** er en forkortelse for det engelske: **fear, uncertainty, and doubt**, som på norsk betyr: Frykt, usikkerhet og tvil, og er en satirisk karakteristikk av en reklame- og kommunikasjonsstrategi.

Å «FUD-e» etter folk i f.eks. diskusjoner kan bety at man forsøker å skremme dem fra deres originale tanker og få dem over på motpartens side. I denne sammenheng er FUD beslektet med propaganda.
Antti Jalava

**Antti Ilmari Jalava** (1949–2021) var en finsk-svensk forfatter.

Jalava var født i Villmanstrand, Södra Karelen, og har bodd i Stockholm siden 1959. Han har skrevet i avisene *[[Dagens Nyheter]]* og *[[Svenska Dagbladet]]*, oversatt bøker og engasjert seg i sverigefinnenes rettigheter.

## Bibliografi
* *[[Matti]]* (fotografier av Ove Wallin, Cavefors, 1974)
** Dansk oversettelse: *Matti* (1978)
* *Jag har inte bett att få komma* (Bonnier, 1976)
** Nynorsk oversettelse: *Eg har ikkje bedt om å få kome* (1978)
** Thailandsk oversettelse: *Phom mai dai kho ma thi ni* (1993)
** Finsk oversettelse: *Kukaan ei kysynyt minulta* (1978)
* *Asfaltblomman* (Askild & Kärnekull, 1980)
** Finsk oversettelse: *Asfalttikukka* (oversettelse Pentti Saarikoski) (1981)
* *[[Sprickan]]* (Norstedts, 1993)
** Finsk oversettelse: *Halkeama* (1993)
* *Känslan: roman* (Norstedts, 1996) (Nominert til Sveriges radios romanpris 1997)

;Medvirket i samlingsverk
* [Bidrag]. I antologien *Klarspråk : arton korta berättelser* (Skriptor, 1983)
* *Kotimaani oli Suomi: ruotsinsuomalaisten runoja* (red. Hilja Mörsäri og Marja-Liisa Pynnönen, 1986)
* «Stenen». Inngår i: *Stenen och andra berättelser* (Hammarström & Åberg, 1990)
* [Bidrag]. I antologien *122 ruotsinsuomalaista kynäniekkaa* (Föreningen för sverigefinska skribenter, 1995)

;Oversettelser
* Hannu Aho: *I fjärran det gröna havet* (*Kaukana vihreä meri*) (Rabén & Sjögren, 1978)
* Pentti Saarikoski: *Vid Europas rand: en kinetisk bild* (*Euroopan reuna*) (Rabén & Sjögren, 1984)
* Anna-Leena Härkönen: *Tjurdödarvapnet* (*Häräntappoase*) (AWE/Geber, 1985)
* Esa Sariola: *Käre vän* (*Rakas ystävä*) (Legenda, 1987)
* Anna-Leena Härkönen: *Soldatens berättelse* (*Sotilaan tarina*) (AWE/Geber, 1987)
* Anna-Leena Härkönen: *Akvariekärlek* (*Akvaariorakkautta*) (AWE/Geber, 1991)

## Referanser
Fylkesvei 6508

**Fylkesvei 6508 (Fv6508)** går mellom Skjepphaug og Kløft bru i Rennebu kommune.

Før Trøndelag fylke ble opprettet 1. januar 2018 hadde veien betegnelsen fylkesvei 502 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
* 
*
Hallvard Frøysnes

**Hallvard Frøysnes** (født 26. februar 1933 på Frøysnes) arbeidet som lærer i Bygland kommune fra 1958. Han representerte Arbeiderpartiet som medlem av kommunestyret i Bygland i 20 år, 16 av disse var han med i formannskapet. Han var varaordfører da ordfører Osmund Faremo ble valgt inn på Stortinget i 1965, og dermed overtok han som ordfører i kommunen fra 1966&ndash;1968. Han hadde også en rekke andre politiske verv, blant annet som formannskapssekretær og formann i skolestyret da man bygget sentralskole og svømmehall i kommunen. 

Før han tok lærerutdanning hadde Frøysnes tatt landbruksskole og gått på Hornnes landsgymnas. Han var også aktiv i idrett og kretsmester i stille lengde og høyde. 

## Kilder
* Sigurd Haugsgjerd: *Vil framleis ha eit ord med i laget* – Omtale i Setesdølen 26. februar 2008 side 2.
* 75 år: Omtale i Aftenposten Kultur 26. februar 2008 side 13
Katharina Gutensohn

**Katharina Gutensohn** (født 22. mars 1966 i Kirchberg, Tirol) er en tidligere østerriksk alpinist.

## Karriere

I begynnelsen av karrieren startet Gutensohn for hjemlandet Østerrike, senere representerte hun Tyskland. Hun var utforspesialist, og tok sølvmedalje under VM 1985 i Bormio, på samme tid som sveitsiske Ariane Ehrat.

I verdenscupen vant hun åtte enkeltrenn. Sesongen 1989/90 vant hun disiplincupen i utfor.

## Resultater i verdenscupen i alpint

### Enkeltseire

### Sammenlagtplasseringer

## Referanser


## Eksterne lenker
*
Doggystyle

:*For den danske tv-serien, se [[Doggystyle (TV-serie)]].*
***Doggystyle*** er debutalbumet til rapperen Snoop Dogg, utgitt 23. november 1993. Albumet ble spilt inn like etter utgivelsen av Dr. Dres debutalbum *[[The Chronic]]* (1992), hvor Snoop Dogg bidro i stor grad. *Doggystyle* er til tross for blandete anmeldelser på tidspunktet for utgivelsen, regnet av mange musikkritikere som et av de mest betydningsfulle albumene på 1990-tallet, og et av de beste hiphop-albumene som er utgitt. Albumets karakteristiske lydbilde er i likhet med *The Chronic* produsert av Dr. Dre og de to albumene introduserte G-Funk-retningen innenfor hiphop til hele verden, noe som gjorde hiphop fra USAs vestkyst til en dominerende makt.

*Doggystyle* debuterte som nummer 1 på Billboard-listen, og solgte 802&nbsp;858 kopier den første uken. Det var det raskest selgende albumet noensinne, en rekord som ble slått da Eminem ga ut *[[The Marshall Mathers LP]]* i 2000.

Snoop Dogg slo gjennom med bidraget sitt på *«[[Deep Cover]]»* av Dr. Dre sluppet april 1992. Senere samme år gjorde versene hans på *The Chronic* Snoop Dogg til en verdensstjerne. Albumet solgte flere millioner eksemplarer verden over. Snoop var signert av Dres nyoppstartete plateselskap, Death Row Records og de valgte å smi mens jernet var varmt. Året senere kom *Doggystyle*. Dr. Dre stod bak hele produksjonen av albumet, selv om han i etterkant har blitt beskyldt av Warren G og Daz Dillinger for å ha tatt all æren selv om andre bidro. Kritikere har også beskyldt Dre for å bare ha kopiert stilen fra *The Chronic*.

Snoop Dogg ble i innspillingsperioden arrestert og tiltat for medvirkning i en drapssak. Han ble frikjent i februar 1996.

## Sporliste
#«Bathtub»
#«G Funk Intro»
#«Gin and Juice» (med Dat Nigga Daz)
#«Interlude 1»
#«Tha Shiznit»
#«Interlude 2»
#«Lodi Dodi» (med Nancy Fletcher)
#«Murder Was the Case» (med Dat Nigga Daz)
#«Serial Killa» (med D.O.C. RBX & Tha Dogg Pound)
#«Who Am I (What's My Name)?»
#«For All My Niggaz & Bitches» (med Tha Dogg Pound & The Lady Of Rage)
#«Ain't No Fun (If The Homies Can't Have None)» (med Nate Dogg, Warren G & Kurupt)
#«Interlude 3»
#«Doggy Dogg World» (med Tha Dogg Pound & The Dramatics)
#«Interlude 4»
#«Gz and Hustlaz» (med Nancy Fletcher)
#«Interlude 5»
#«Pump Pump» (med Lil Malik)

## Eksterne lenker
*Allmusic
*Doggystyle
Bolton Castle

**Bolton Castle** er et borganlegg i Wensleydale i Yorkshire Dales. Den nærliggende bebyggelsen Castle Bolton har tatt sitt navn fra borgen/slottet. Bygningen er vernet og den er listet på Scheduled Monument.

Bolton Castle ble oppført for rikskansler Richard le Scrope i perioden 1378&ndash;1399, etter tegninger av John Lewyn.

Maria Stuart ble holdt fengslet på Bolton Castle i seks måneder. Slottet ble påført store skader i den engelske borgerkrigen, men mye av det er likevel bevart. Borgen er fremdeles i eie av etterkommerne til Richard le Scorpe.

## Referanser


## Eksterne lenker
* 
* Bolton Castle – UK Heritage
Meta (Italia)

**Meta** er en kommune i Storbyområdet Napoli i Italia. Meta ligger 25&nbsp;km sørøst for Napoli og 5&nbsp;km øst for Sorrento. Det bodde 7987 her i 2013.

## Referanser


## Eksterne lenker
* 
* Meta di Sorrento Interactive Map
Torkel Myklebust

**Torkel Myklebust** (født 1. oktober 1952) er en norsk lokalpolitiker (Sp) som var ordfører i Suldal kommune fra 1992 til 1998 etter Halvard Bakka og  fra 2007 etter Andreas Drarvik til 2015.

Myklebust er utdannet veterinær og arbeider som distriktssjef i Mattilsynet på Haugalandet.

## Referanser
Lystspill

**Lystspill** er en betegnelse på et teaterstykke beregnet på å more publikum. Begrepet kan også brukes om andre kunstuttrykk enn teater, for eksempel om filmkomedier.

Ordet har blitt benyttet på norsk og dansk i flere århundrer. Blant annet benyttet Ludvig Holberg begrepet i sitt forfatterskap. For eksempel finner man ordet lystspill i *Baron Ludvig Holbergs Geographie eller Jordbeskrivelse. D. 1*, som ble utgitt i København i 1759. Holberg skriver om Karl VIIIs død på slottet i Amboise i Orléans at han døde etter å ha blitt truffet av en ball «da han bivaanede et Lystspill». 

## Referanser
Stig Ericson

**Stig Ericson** (1929–1986) var en svensk barnebokforfatter og musiker. 

Ericson studerte ved *Folkskoleseminariet* 1952-1956 og studerte siden musikk og grafisk formgivning. 1945-1958 virket han som jazzmusiker, 1956-62 arbeidet han som lærer og 1963-79 var han redaktør i Bonnier forlag. Fra 1979 drev han forlaget *Två Skrivare* sammen med Hans-Eric Hellberg. 

En stor del av Ericsons barne- og ungdomsbøker foregår i et westernmiljø, men har han også skrevet en serie bøker fra ishockeymiljøet i Stockholms forstad Huddinge. 

På norsk finnes bortimot 40 bøker av Ericson, blant annet *Dan Henry*-serien, *Jenny fra Bluewater*-serien, *Lille Ulv*-bøkene og *Ropende Ravn*.

## Priser
* Nils Holgersson-plaketten 1970
* Bonniers barnboksstipendium 1972
* Litteraturfrämjandets stora barnbokspris 1978

## Referanser
Helge Steinsvåg

**Helge Steinsvåg** (født 2. september 1970) er en norsk lokalpolitiker fra Arbeiderpartiet. Han ble i 2007 valgt til ordfører i Strand kommune i Rogaland gjennom direkte ordførervalg og ble gjenvalgt i 2011. Han hadde på forhånd to perioder bak seg i kommunestyret. 

Steinsvåg ble etterfulgt av Irene Heng Lauvsnes (H) som ordfører i 2015.

Steinsvåg arbeidet i tollvesenet før han ble heltidspolitiker. Han har også fem kamper for a-laget til Staal Jørpelands fotballavdeling .

## Referanser


## Eksterne lenker
*
Nadezjda Krupskaja

**Nadezjda Konstantinovna «Nadja» Krupskaja** (russisk: Надежда Константиновна Крупская) (født  i St. Petersburg, død 27. februar 1939 i Moskva) var en russisk marxistisk politiker. Hun ble gift med den marxistiske lederen Vladimir Lenin under et av hans fengselsopphold i 1898.

I 1926 fikk hun utvidet den sovjetiske sensurlisten med minst hundre bøker som angivelig vakte «dyriske eller antisosiale følelser», deriblant Bibelen, Koranen og Dostojevskijs verker.

## Referanser


## Eksterne lenker
* 
*
Vico Equense

**Vico Equense** er en by i Storbyområdet Napoli i Italia. Vico Equense ligger på Sorrentohalvøya, ca. 40&nbsp;km sør for Napoli. Det bodde 21 011 mennesker her i 2013.

## Referanser


## Eksterne lenker
* 
* Vico Equense Interactive Map
Marion Cotillard

**Marion Cotillard** (født 30. september 1975 i Paris i Frankrike) er fransk skuespillerinne.

Cotillard ble tildelt Oscar for beste kvinnelige hovedrolle ved den 80. Oscar-utdelingen for sin portrettering av sangerinnen Édith Piaf i den biografiske filmen *[[La Vie en rose (film)|La Vie en rose]]*. Det var nettopp denne rollen som var hennes gjennombrudd. Regissør Trevor Nunn kalte prestasjonen hennes i denne filmen som «en av de beste noensinne». I februar 2008 vant hun også en BAFTA Award for rolletolkningen; dette er første gang en fransk skuespiller oppnår denne bragden siden Stéphane Audran i 1973. Cotillard vant også en Golden Globe for skildringen, og ble dermed den første utenlandske personen til å vinne en slik skuespillerpris siden 1972, da norske Liv Ullmann vant for *[[Utvandrerne (film)|Utvandrerne]]*.

I 2008 spilte Marion Cotillard i musikalen *[[Nine (film)|Nine]]* sammen med Oscar-vinnerne Daniel Day-Lewis, Nicole Kidman, Penélope Cruz, Judi Dench og Sophia Loren med Oscar-nominerte Kate Hudson og Grammy Award-vinner Fergie i biroller. Filmen hadde premiere i november 2009. Hun ble nominert til en ny Oscar for rollen i *[[To dager, en natt]]* i 2014.
 
## Filmografi (utvalg)
*  – *[[Taxi (film)|Taxi]]*
*  – *[[Taxi 2]]*
*  – *[[Taxi 3 (film)|Taxi 3]]*
*  – *[[Love Me if You Dare]]*
*  – *[[Big Fish]]*
*  – *[[En langvarig forlovelse]]*
*  – *[[A Good Year]]*
*  – *[[La Vie en rose (film)|La Vie en rose]]*
*  – *[[Nine (film)|Nine]]*
*  – *[[Public Enemies (film)|Public Enemies]]*
*  – *[[Inception]]*
*  – *[[The Dark Knight Rises]]*
*  – *[[Rust og bein]]*
*  – *[[To dager, en natt]]*
*  – *[[Det er bare verdens undergang]]*
*  – *[[Allierte (film)|Allierte]]*
*2016 – *[[Assassin's Creed (film)|Assassin's Creed]]*
*2017 – *Rock'n Roll*
*2017 – *Les fantômes d'Ismaël*
*2018 – *Gueule d'anges*
*2019 – *Nous finirons ensemble*

## Referanser


## Eksterne lenker
* 
* 
* 
* 
* La Môme
Robert Earl Hughes

**Robert Earl Hughes** (født 1926, død 1958), var en av tidenes tykkeste menn, og er kjent gjennom Guinness rekordbok. 

## Statistikk
* Bryst: 124 inches/3,15 meter (Verdensrekord) 
* Masse (Vekt): 486 kg
* BMI: 139.4

## Referanser
White Wolf

**White Wolf** er et selskap etablert i 1991 som utgir rollespill. Selskapet er blant annet kjent for spillet ** som finner sted i spillverdenen World of Darkness. 

Andre spill inkluderer blant annet: *Werewolf – The Apocalypse;* *Mage – The ascension;* *Hunter – The Reckoning*; *Changeling – The Dreaming;* *Demon; Mummy;* og *Wraith – The Oblivion*. 

Selskapets fleste spill baserer seg på konseptet *storytelling game,* hvor hovedvekten legges på fortellingen og, i motsetning til andre rollespill, bruker spillene et minimum av terningtrilling. Selskapets spill bruker kun tierterninger. 

Etter 1995 har selskapet også gitt ut et samlekortspill ved navn *Vampire the Eternal Struggle*.
## Eksterne lenker
*
Jacob Hveding

**Jacob Jensen Hveding** (født 1736, død 1811) var en norsk jurist. I perioden 30. juli 1772 til 24. mars 1786 var han lagmann (færøysk: *løgmaður*) på Færøyene. Senere vendte han tilbake til Norge, og Stavanger, hvor han fortsatte i embete som lagmann der.

## Referanser


## Litteratur
* *Løgtingið 150 – Hátíðarrit*. Tórshavn 2002, Bind 2, S. 366. (Avsnitt *Føroya løgmenn fram til 1816*) (PDF-Download )
* Hveding, Johan: ''Nordlandsætta Hveding frå 1580 : med videreføring til 1995'', Einride Hveding , 1995.
Friedrichstraße

**Friedrichstrasse** er en hovedgjennomfartsåre i bydelene Mitte og Friedrichshain-Kreuzberg i Tysklands hovedstad Berlin. Den forbandt opprinnelig bydelene Kreuzberg og Wedding og ble anlagt som en del av en barokk byplan, oppkalt etter Kurfyrst Fredrik III av Brandenburg. 

Friedrichstrasse løper fra Torstrasse i nord og  krysser elva Spree over Weidendammer Brücke. På sørsiden av Spree ligger Friedrichstraße stasjon med det berømte «Tränenpalast» («tårepalasset»), et tilbygg for greneskontroll reist av myndighetene i DDR for passasjerer med lokaljernbanen S-Bahn til og fra Vest-Berlin.*Tränenpalast* er bevart som et museum og som en arena for kulturarrangementer.

Vis-à-vis ligger Admiralspalast, en cabaretsscene og forlysteleseetablissement fra begynnelsen av 1900-tallet. Det overlevde ødeleggelen av Berlin i 2. verdenskrig og er idag restaurert.

Den tidligere sektorgrensa mellom amerikansk og sovjetisk sektor av Berlin fulgte grensa mellom de daværende bydelene Mitte og Kreuzberg og delte Friedrichstrasse omtrent på midten (ved tverrgata Zimmerstrasse). Sektorgrensa ble senere grense mellom Vest-Berlin og Øst-Berlin og grensekontrollpunktet Checkpoint Charlie ble etablert i Friedrichstrasse. Deler av kontrollpostene er bevart som et minnesmerke.

I sørenden er den tidligere barokke plassen Mehringplatz (til 1947 *[[Belle Alliance|Belle-Alliance-Platz]]*, opprinnelig *Rondell*) idag et moderne boligområde sperret for gjennomfartstrafikk.

Under Friedrichstraße løper undergrunnsbanelinjen U6 som har flere stopp langs gata. I krysset med Unter den Linden er det  bygd ny stasjon av samme navn med overgang til U5. Stasjonen Französische Strasse som lå litt lenger sør er stengt.

## Eksterne lenker
* Berlin.de - Offisiell hjemmeside
Stator

**Stator** er den stasjonære delen av en elektrisk generator eller elektrisk motor. Den roterende delen på en elektrisk maskin er rotor.

Avhengig av hvordan den elektriske maskinen er konfigurert vil stator i noen tilfeller bære *[[Feltvikling|feltviklingen]]*, i andre tilfeller *[[armatur]]viklingen*. Feltviklingen setter opp et magnetisk felt i maskinen, armaturviklingen trekker mer strøm og er maskinens arbeidsvikling.

De første likestrømsdynamoer og likestrømsmotorer hadde feltviklingen på stator mens de energiskapende eller bevegelsesskapende armaturviklingene var på rotor. Dette var nødvendig fordi en i en likestrømsmotor trenger en kommutator for at strømmen i rotorviklingen hele tiden skal tilpasses etter som rotoren dreier rundt. Dette er en ulempe ved likestrømsmaskiner da laststrømmen går over kommutatoren og denne må lages stor og robust for å tåle store strømmer.

Stator på disse maskinene kunne enten være en permanentmagnet eller en elektromagnet – eksitert med en spole som benevnes *feltvikling*. 

I en vekselstrømsmaskin trenger en ikke kommutatorens likeretterfunksjon. Her kan en legge de store strømbelastede armaturviklingene på stator. Rotor kan være en permanentmagnet, eller en elektromagnet med feltviklingen. I feltviklingen går kun likestrøm og denne kunne ledes inn til rotorviklingen over sleperinger og børster. Det skal lite strøm til for å gi tilstrekkelig felt og sleperingsystemet kan dimensjoneres for mindre overført effekt.

Stator bygges opp av et stort antall tynne blikk av bløtt jern (magnetisk nøytralt). Hvert lag er elektrisk isolert fra det neste ved at det er lakkert. Dette for å redusere de induserte virvelstrømmene som ellers vil oppstå og redusere virkningsgraden på maskinen.
Thorkild Fjeldsted

**Thorkild Jonsson Fjeldsted** (født 30. november 1741 på Island, død 19. november 1796 i Trondheim) var en islandsk jurist og amtmann.

Fjeldsted var født på Island, han ble student i 1762 og tok juridisk eksamen 1766. Han var dommer på Island i en periode og fra 1769 til 1772 var han lagmann på Færøyene. Etter dette kom han til Norge. Fra 1772 besatte han embetet som amtmann i Finmarkens amt. Fra 1778 var han amtmann på Bornholm og i 1780 lagmann i Kristiansand. Fra 1786 til 1795 var han stiftsamtmann i Trondhjem. Fra 1774 var han medlem av Det Kongelige Danske Videnskabernes Selskab. I 1783 ble han tildelt gullmedalje fra Landhusholdningsseskabet for en avhandling med forslag til nye handelsinnretninger på Island.

## Skrifter
* *Om Bornholm* (København, 1791) [I: Frederik Thaarup: *Materialer til det danske Monarkies Statistik*]
* *Forslag til Bøjgdemagasiners Oprettelse i Tronhiems Amt* (Trondheim, 1792)

## Referanser


## Litteratur
* *Løgtingið 150 – Hátíðarrit*. Tórshavn 2002, Bind 2, S. 366. (Avsnitt *Føroya løgmenn fram til 1816*) (PDF-Download )
* *Juridisk og statsvidenskabelig Stat*,  utarbeidet av V. Richter. København, 1881. s. 230
Sámal Pætursson Lamhauge

**Sámal Pætursson Lamhauge** (død 1752 i Lambi) var Lagmann på Færøyene fra 1706 til 1752.

Lamhauge var svigerfar til Lagmann Hans Jákupsson Debes, som etterfulgte ham i embetet.

## Litteratur
**Løgtingið 150 – Hátíðarrit*. Tórshavn 2002, Bind 2, S. 366. (Avsnitt *Føroya løgmenn fram til 1816*) (PDF-Download )
Albany (Georgia)

**Albany** er en by og fylkessete for Dougherty County i Georgia, USA. Byen ligger i det sørvestre området av staten. Albany er den største byen i Albany-metropolområdet. Ved folketellingen i 2010 hadde byen 77 434 innbyggere.

## Se også
* Albany-bevegelsen

## Referanser


## Eksterne lenker
*